Jacques Becker

Jacques BECKER (Parizo, 15a de septembro 1906 - Parizo, 21a de februaro 1960) estis franca kinreĝisoro, aŭtoro de gravaj klasikaĵoj kiel Le trou (1960) kaj Casque d'or (1952). Li edziĝis al la aktorino Françoise Fabian kaj estis patro de la same kinreĝisoro Jean Becker. 

Biografio
Dum la Okupacio de Francio fare de Nazia Germanio, Becker faris tri tre diferencajn filmojn, nome Dernier Atout (1942, kiel unua longa fimo), Goupi-Mains rouges (1943, bazita sur la samnoma romano de Pierre Véry) kaj Falbalas (1945). Precize dum la filmado de Falbalas okazis la venko de la aliancanaj trupoj. Kaj pere de la redonita materialo (kameraoj kaj filmaĵoj), Becker povis filmi La Libération de Paris. Kiam oni establis Komisionon de Elpurigon por esplori la konduton de artistoj dum la naziisma regado, pro sia rekonita morala valoro Becker povis interveni defende de Henri-Georges Clouzot.

Serio de komedioj sukcesis kaj famigis lin: Antoine et Antoinette (1947, Ora Palmo de la Festivalo de Cannes), Rendez-vous de juillet (1949, premio Louis Delluc), Edouard et Caroline (1951) kaj Rue de l'Estrapade (1953). Lia zorgemo pri la roluloj kaj por la reĝisorado de aktoroj, kun la psikologia ĝusteco de dialogoj, ampleksiĝis al ĉiuj sociaj klasoj kaj inspiros François Truffaut ĉe liaj filmoj pri la rolulo Antoine Doinel.

En Casque d'or (1952) li reĝisoris Simone Signoret en ŝia rolo de prostitutino. En 1954 lifilmis Touchez pas au grisbi, bazita sur romano de Albert Simonin, kiu iĝis prototipo de la franca nigra kino kaj helpis la karieron de Jean Gabin. Lia sekva filmo Ali Baba et les quarante voleurs (1954) estis farso je la servo de la komediisto Fernandel. Poste li faris filmon bazitan sur la rolulo Arsène Lupin, kreita de la verkisto Maurice Leblanc, nome Les Aventures d'Arsène Lupin (1957) ĉefrolulita de Robert Lamoureux.

Finfine Becker faris grandvaloran filmon: nome Montparnasse 19 (1958), melodramo pri la vivo de la pentristo Modigliani, ĉefrolulita de Gérard Philipe. Poste li faris denove majstroverkon Le Trou (1960), kun stilo proksima al tiu de Robert Bresson.

Filmoj
 1935 : Tête de turc, mezlonga
 1935 : Le commissaire est bon enfant, le gendarme est sans pitié, mezlonga, kun Pierre Prévert
 1940 : L'Or du Cristobal, finigita de Jean Stelli
 1942 : Dernier Atout
 1943 : Goupi Mains Rouges
 1945 : Falbalas
 1947 : Antoine et Antoinette
 1949 : Rendez-vous de juillet
 1951 : Édouard et Caroline
 1952 : Casque d'Or
 1953 : Rue de l'Estrapade
 1954 : Touchez pas au grisbi
 1954 : Ali Baba et les Quarante voleurs
 1957 : Les Aventures d'Arsène Lupin
 1958 : Montparnasse 19
 1960 : Le Trou

Eksteraj ligiloj
 en imdb

Kategorio:Francaj reĝisoroj